Barsoi
Dr Barsoi (russisch Русская псовая борзая, transkribiert Russkaja psowaja borsaja) isch e russischi Hunderasse, wo vo dr FCI (Nr 193, Gr. 10, Sek. 1) anerkennt isch.

Dr Barsoi isch e Windhund, wo bis 85 cm hooch wird, und stammt uursprünglig us Russland. D Hoor an de Ribbe, dr Vor- und dr Hinderhand und an de Flanke isch lang, seer fiin und gwällelet, am Chopf, an de Oore und Bäi isch s chürzer. Alli Farbe chönne vorchoo, usser blau und bruun. Dr Barsoi isch e liebenswürdige und aahänglige Begläithund und ghöört zu de schnällste Landdier uf dr Wält.

Litratuur 
 Désirée Maass: Der Barsoi - Hund der Zaren, Zar der Hunde. Selbstverlag, Elmstein-Speyerbrunn 2001.

Weblingg 

 Barsoi-Site vom Dütsche Windhundzucht- und Rennverband
 Schwizer Barsoi Club
 
Hund